By HS Brackenfell het HS Tygerberg verras deur die Brakke met 19-8 te klop, terwyl De Kuilen vir die tweede agtereenvolgende jaar deurgeskuur het met ’n naelskraapse oorwinning van 19-17 oor Worcester Gimnasium.
Die Tiere – met 7-8 agter met die draaislag – het in die tweede helfte goed gebruik gemaak van die sterk noordwestewind in hul rûe en daarmee ’n oorwinning beklink wat vergoed het vir die groot nederlaag verlede jaar teen Brackenfell.